Premierul Ucrainei, Denîs Șmîhal, a avut un venit din salariu de aproximativ 25.000 de dolari în 2023, în timp ce soția și fiica sa au câștigat un pic peste 200.000 de dolari, a relatat agenția de presă Ukrinform, care a consultat declarația sa de avere, potrivit The Kyiv Independent.
Venitul total al familiei Şmîhal constă într-o pensie de invaliditate în valoare de 832 de dolari, salariul fiicei premierului în valoare de 638 de dolari şi 199.400 de dolari, sumă obținută din afacerile soției oficialului de la Kiev, conform presei ucrainene.
Denîs Șmîhal a declarat că 1.100 de dolari în conturi bancare și 140.000 de dolari în numerar. Soția și fiica lui au declarat mai mult: 4.100 de dolari în conturi bancare și 212.000 de dolari în numerar. Soția sa deține și un Land Rover Discovery Sport din 2016.
Premierul Ucrainei are un teren de 2.200 de metri pătrați în regiunea Lviv, în timp ce soția sa deține un alt teren de 2.200 de metri pătrați în aceeași regiune.
Soția premierului, Katerina, mai are un teren de 151 de metri pătrați în Lviv, precum și o casă de 215 metri pătrați și o clădire nerezidențiale de 323 de metri pătrați în oraș.